Általános indokolás 

Martfű Város Önkormányzata Képviselő testületének a gyermekvédelmi és szociális ellátásokról szóló  2/2012. (II. 10.) önkormányzati szociális rendeletének  módosításáról.

 A  szociális igazgatásról és szociális ellátásokról szóló 1993. évi III. törvény módosítása az önkormányzatok rendeletalkotásra történő felhatalmazását teszi lehetővé a lakókörnyezet rendezettsége tekintetében valamennyi aktív korú ellátásra jogosult személy vonatkozásában. 

 Az önkormányzat képviselő-testülete döntése alapján szükséges az Egészségügyi, Foglalkoztatási és Szociális Bizottság elnevezést a rendeletben átvezetni.

A rendelet temetési segélyre vonatkozó szabályainak módosítását a segélyre való jogosultsági kör bővítése teszi szükségessé 

Részletes indokolás 
az 1. §-hoz
 A gyermekvédelmi és szociális ellátásokról szóló önkormányzati rendelet  módosítását     Martfű Város Önkormányzata Képviselő-testületének 2012. 02. 09-i ülésén hozott döntés  indokolja, mely szerint Martfű Város Önkormányzata Képviselő-testülete Egészségügyi és Szociális Bizottságának elnevezése Martfű Város Önkormányzata Képviselő-testülete Egészségügyi, Foglalkoztatási és Szociális bizottságára változott. 

Martfű Város Önkormányzata Képviselő-testületének 2012. 02. 09-i ülésén hozott döntés  indokolja, mely szerint Martfű Város Önkormányzata Képviselő-testülete Egészségügyi és Szociális Bizottságának elnevezése Martfű Város Önkormányzata Képviselő-testülete Egészségügyi, Foglalkoztatási és Szociális bizottságára változott. 

A rendelet 6. § (3) bekezdésében és a 15. § (5) bekezdésében a bizottság elnevezésének módosítása szükséges. 

a 2. §-hoz

A gyermekvédelmi és szociális ellátásokról szóló önkormányzati rendelet temetési segélyre vonatkozó szabályozásában is szükséges a módosítás.

Jelenleg  temetési segély annak a martfűi lakosnak nyújtható aki az elhunyt eltemettetéséről gondoskodott,  és  akinek a családjában az egy főre jutó havi jövedelem az öregségi nyugdíj mindenkori legkisebb összegének a kétszeresét nem haladja meg. 

 A rendelet szerint a temetési segély összege nem lehet kevesebb a helyben szokásos legolcsóbb temetés költségeinek 10%-ánál. A temetési segély összegének  megállapításánál vizsgálni kell a kérelmező rászorultságát, szociális helyzetét. 

A rendelet a temetési segélyre való jogosultsági feltételek meghatározása mellett nem tartalmaz további méltányossági szabályt. 

A méltányosság alkalmazásának szükségességét  gyakorlati tapasztalatok  bizonyítják.

Az öregségi nyugdíjminimum évek óta nem változott - 28.500.-Ft- a temetési költségek viszont a többszörösére emelkedtek. Az öregségi nyugdíj legkisebb összegének a kétszeresét alig  meghaladó jövedelemmel rendelkező idős emberek, vagy gyermeküket nevelő családok, akik közeli hozzátartozójuk eltemettetéséhez kérnének segítséget már nem jogosultak a jelenlegi feltételekkel a támogatásra.

Azokban az esetekben amikor az eltemettetésről gondoskodó család vagy személy szociális helyzete indokolja, szükség lenne  a méltányosságból történő elbírálásra.

A rendelet 27. §-a kiegészülne az alábbiak szerint:

(2) A temetési segélyt az önkormányzat polgármestere állapítja meg, különös méltánylást érdemlő esetben pld: kiskorú gyermekét egyedül nevelő szülő, egyedül élő nyugdíjas, betegség, gyógykezelés stb. a 25. § (2) bekezdésétől eltérhet. 

a 3. §-hoz
A rendelet módosítása szerint az aktív korúak ellátására  vonatkozó rendelkezései  a lakókörnyezet vizsgálatának szabályaival egészülnének ki. 

A szociális igazgatásról és szociális  ellátásokról szóló 1993. évi III. törvény 33. § 7. bekezdése szerint a települési önkormányzat rendeletében előírhatja az aktív korúak ellátására való jogosultság egyéb feltételeként, hogy a kérelem benyújtója, illetve az ellátás jogosultja  a lakókörnyezete rendezettségének biztosítására vonatkozó, a rendeletében megállapított feltételeket teljesítse. 
A képviselő-testület 2011-ben már előírta a bérpótló juttatásra jogosult személyek vonatkozásában a lakókörnyezet rendezettségére vonatkozó szabályokat. Az 5/2011. (II.11) önkormányzati rendelet a bérpótló juttatás megállapításának feltételeként szabta meg - az egyéb feltételek mellett – hogy  a kérelem benyújtójának lakókörnyezete rendezett legyen. A lakókörnyezet rendezettségét oly módon írta elő, hogy a kérelmező, illetve az ellátás jogosultja által életvitelszerűen lakott lakást  vagy házat tisztán, rendezetten, higiénikus állapotban tartja, az ingatlan állagát folyamatosan karbantartja, rendeltetésszerű használhatóságát biztosítja, illetve a házhoz tartózó udvart és kertet rendszeresen gondozza, gyomtalanítja, továbbá a kerítésen kívül határos terület, járda tisztántartásáról megfelelően gondoskodik.

A rendeletben meghatározott előírások nem tartalmazták azt a konkrét meghatározást, hogy mely esetben tiszta rendezett, higiénikus a lakókörnyezet,  így  a lakókörnyezet rendezettségére irányuló szemle  során nem  tudott az ügyintéző objektív  megállapítást tenni. A rendelet hatályba lépését követően az adminisztrációs feladatok  olyan mértékben növekedtek, hogy az amúgy is létszámhiány miatt leterhelt ügyintézőkre aránytalan terhet rótt. A rendelet ezen szabályozását hatályon kívül helyezte a képviselő-testület.

Az eltelt több mint egy év alatti tapasztalatok azt mutatják, hogy a szabályozást pontosítva, az elvárásokat részletezve szükséges a lakókörnyezet vizsgálata. Ezen döntést indokolja többek között, hogy a segélyezettek körének létszáma lényegesen növekedett. A 2011-es létszámadatok alapján aktív korúak ellátásában 124 fő részesül, akiket kivétel nélkül be tudtunk vonni több hónapra közfoglalkoztatásba. Ez az egész év vizsgálatának függvényében 273 foglalkozatási esetet jelent, azaz egy ügyfél többször is bekerült a közfoglalkoztatás rendszerébe. Ezzel nagy mértékben javult a segélyezettek szociális helyzete,  egészségi állapotuk, mentális állapotuk. 

2012. év elején az aktív korúak ellátásában részesülők létszáma 185 főre emelkedett néhány hét alatt, úgy, hogy eközben a közfoglalkoztatási létszámot rendkívüli módon lecsökkentették. Szünetelésen (és ebben azok is szerepelnek, akik nem közfoglalkoztatottak, hanem más munkáltatónál 90 napnál rövidebb idejű munkaszerződéssel létesítettek munkaviszonyt) jelenleg 45 fő van. Kevés az esély arra, hogy a foglalkoztatást helyettesítő támogatásban részesülők mindannyian bekerüljenek abba a foglalkoztatási rendszerbe, ami  feltétele az ellátás továbbfolyósításának.  A 2011. évhez képest   több olyan család van, amelynek egyetlen tagja sem dolgozik. 

Az ügyfelek elkeseredettségével és elszegényesedésével párhuzamosan azt tapasztaljuk, hogy egyre kisebb figyelmet fordítanak önmagukra és környezetükre, egyre gyakrabban fordul elő, hogy helyzetük miatt hangot adnak elkeseredettségüknek, érdektelenné válnak, a megélhetésükért való küzdelmet feladják.   

Bár a lakókörnyezet vizsgálata plusz terhet ró az ügyintézőkre, az ügyfelek érdekében mégis fontosnak érezzük azt, hiszen ezzel valamilyen szinten „rákényszerítjük” őket arra, hogy munka nélkül töltött napjaikat is hasznosan kitöltsék, ugyanakkor  a lakások, házak és környéke rendezett, tiszta legyen. 

A Művelődési és Szociális Iroda feladatkörének átalakulásával, az ügyfélmentes időszakok kihasználásával, az ügymenet egyszerűsítésével  a feladat a megnövekedett ügyfélkör ellenére is végrehajthatónak látszik. 

 A rendelet a következő 31. §-al  egészülne ki: 

A rendszeres szociális segélyre, a foglakoztatást helyettesítő támogatásra való jogosultság feltétele, hogy a kérelmező, illetve a  jogosult a lakókörnyezete rendezettségének biztosítására vonatkozó feltételeket teljesítse.

(1) A lakott lakás vagy ház rendezettsége akkor biztosított, ha

a) helyiségeiben a járófelületek nem szemetesek, a burkolatok, berendezési és felszerelési tárgyak, textíliák szennyeződéstől mentesek, 

b) b) az ingatlan állag megóvásáról a kérelmező vagy jogosultjövedelmi helyzetéhez mérten gondoskodik, valamint a szakértelmet, speciális munkaeszközöket, költséget nem igénylő szükséges munkálatokat saját maga elvégzi, és

c) a higiénikus állapot érdekében szükség szerint történik a rágcsálók és rovarok távoltartása, illetve irtása.

(2) A ház udvara akkor rendezett, ha

a) Mentes a hulladéktól, kivéve hogy a hulladékgyűjtése, tárolása elszállításig meghatározott helyen. A környezet védelméről szóló jogszabályok előírásainak betartásával történik,

b)  gyommentes, vagy felismerhető a gyommentesítés érdekében végzett tevékenység,

c)  a pázsit nyírt, vagy felismerhető a gondozása érdekében végzett tevékenység,

d)  a szabadban levő tárgyak, felszerelések, tüzelő tárolása rendezetten történik,

e)  az épület vagy épületek esetleges málló vakolatát törmelékeit rendszeresen összetakarítják, valamint eltávolítják, és

f)  a burkolt utakat sepregetéssel tisztán tartják.
(3) A kerítéssel kívül határos terület rendezettsége akkor biztosított, ha mentes a hulladéktól, és az ott élő növényzet terjedelmével nem akadályozza a mellette levő járda használatát.

(4) A járda tisztántartása akkor biztosított, ha mentes a hulladéktól, a lehullott növényi részektől, a felgyülemlett csapadékvíztől és télen a hó eltakarítása valamint a síkosság mentesítés megtörténik. Síkosság mentesítéscéljából használt speciális szóróanyag, homok, salak, hamu, fűrészpor, forgács eltakarításáról haladéktalanul gondoskodni kell a szükségesség megszűnését követően. 

(5) A lakókörnyezet vizsgálatára az eljáró ügyintéző jogosult. A § (1)-(4) bekezdésében meghatározott feltételek teljesítését az eljáró ügyintéző helyszíni ellenőrzés során vizsgálja.

a 4. §-hoz
A módosító rendelet kihirdetését követő napon lép hatályba. Mivel hatályba lépésének napján végrehajtottá válik, ezért a hatályba lépését követő napon hatályát veszti.

